ddrg/super_eurlex huggingface dataset:
Úradný vestník L 327 , 16/12/2003 S. 0014 - 0014



Nariadenie Komisie (ES) č. 2186/2003 z 15. decembra 2003 o novom odhade výroby nečistenej bavlny na hospodársky rok 2003/2004, ako aj z neho vyplývajúceho nového predbežného zníženia smernej ceny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Akt o pristúpení Grécka, a najmä na protokol 4 o bavlne [1], so zreteľom na nariadenie Rady (ES) č. 1051/2001 z 22. mája 2001 o pomoci na výrobu bavlny [2], a najmä na druhú zarážku jeho článku 19 ods. 2, keďže: (1) Článok 16 ods. 2 nariadenia Komisie (ES) č. 1591/2001 z 2. augusta 2001, ktorým sa ustanovujú podrobné pravidlá uplatňovania programu pomoci na bavlnu [3], ustanovuje, že odhad výroby nečistenej bavlny uvedený v článku 14 ods. 3 druhý pododsek nariadenia (ES) č. 1051/2001, ako aj z toho vyplývajúce nové predbežné zníženie smernej ceny, sa stanovia do 1. decembra príslušného hospodárskeho roka. (2) Podľa článku 19 ods. 2 nariadenia (ES) č. 1051/2001 prihliadne sa pri novom odhade výroby na štádium výroby. Nový odhad by sa mal urobiť na základe dostupných údajov za hospodársky rok 2003/2004. (3) Podľa článku 14 ods. 3 druhého pododseku nariadenia (ES) č. 1051/2001 sa od 16. decembra nasledujúceho po začiatku hospodárskeho roka stanoví preddavok na základe nového odhadu výroby, zvýšeného najmenej o 7,5 %. S prihliadnutím na najaktuálnejšie zostavy skontrolovaných množstiev za hospodársky rok 2003/2004 oznámené zo strany členských štátov podľa článku 15 ods. 4 písm. c) bod i) nariadenia 1591/2001 malo by sa ako miera bezpečnosti v prípade Grécka uplatniť zvýšenie o 9,5 %, v prípade Španielska o 7,5 % a v prípade Portugalska o 7,5 %. (4) Nové predbežné zníženie smernej ceny sa vypočíta podľa článku 7 nariadenia (ES) č. 1051/2001, pričom sa skutočná výroba nahradí novým odhadom výroby zvýšeným podľa vyššie uvedeného. (5) Opatrenia stanovené v tomto nariadení sú v súlade so stanoviskom Riadiaceho výboru pre prírodné vlákna, PRIJALA TOTO NARIADENIE: Článok 1 1. Na hospodársky rok 2003/2004 sa odhad výroby nečistenej bavlny stanovuje na: —1 065 668 ton | pre Grécko, | —306 787 ton | pre Španielsko, | —1 108 ton | pre Portugalsko. | 2. Na hospodársky rok 2003/2004 sa predbežné zníženie smernej ceny stanovuje na: —26,150 EUR/100 kg | pre Grécko, | —17,221 EUR/100 kg | pre Španielsko, | —0 EUR/100 kg | pre Portugalsko. | Článok 2 Toto nariadenie nadobúda účinnosť v deň jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 15. decembra 2003 Za Komisiu Franz Fischler člen Komisie [1] Protokol naposledy zmenený a doplnený nariadením Rady (ES) č. 1050/2001 (Ú. v. ES L 148, 1.6.2001, s. 1). [2] Ú. v. ES L 148, 1.6.2001, s. 3. [3] Ú. v. ES L 210, 3.8.2001, s. 10. Nariadenie zmenené a doplnené nariadením (ES) č. 1486/2002 (Ú. v. ES L 223, 20.8.2002, s. 3). --------------------------------------------------
Úradný vestník L 165 , 03/07/2003 S. 0020 - 0020



Nariadenie Komisie (ES) č. 1183/2003 z 2. júla 2003, ktorým sa mení a dopĺňa nariadenie (ES) č. 1623/2000, ktorým sa ustanovujú podrobné pravidlá vykonávania nariadenia Rady (ES) č. 1493/1999 o spoločnej organizácii trhu s vínom, pokiaľ ide o trhové mechanizmy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], naposledy zmenené a doplnené nariadením (ES) č. 806/2003 [2], najmä na jeho článok 33, keďže: (1) V rámci destilácie vína na konzumný alkohol, ktorá sa v spoločenstve zavádza každý rok, sú výrobcovia povinní dodať svoje víno na destiláciu a liehovar musí uskutočniť destiláciu vína do stanoveného termínu. (2) Verejné skladovacie zariadenia v niektorých členských štátoch sú plné a verejné orgány teda nemôžu ďalej prijímať dodávky alkoholu z liehovarov, čoho následkom je, že skladovacie zariadenia niektorých liehovarov sú tiež plné. Nedostatok skladovacích kapacít bráni prijímať dodávky nového vína na destiláciu na konzumný alkohol do dátumu stanoveného v nariadení Komisie (ES) č. 1623/2000 [3], naposledy zmenenom a doplnenom nariadením (ES) č. 625/2003 [4]. (3) Na vyriešenie tejto situácie je žiaduce posunúť o jeden a pol mesiaca termín, ku ktorému musí byť víno dodané na destiláciu, a termín, ku ktorému musí byť víno vydestilované. (4) Nariadenie (ES) č. 1623/2000 by preto malo byť zmenené. (5) Opatrenia stanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Článok 63a nariadenia (ES) č. 1623/2000 sa mení a dopĺňa takto: a) v odseku 8 sa dopĺňa druhý pododsek takto: "Pre vinársky rok 2002/2003 bude dátum v prvom pododseku 31. august nasledujúceho vinárskeho roku."; b) v odseku 10 sa dopĺňa druhý pododsek takto: "Pre vinársky rok 2002/2003 bude dátum v prvom pododseku 15. november nasledujúceho vinárskeho roku." Článok 2 Toto nariadenie nadobúda účinnosť deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. júla 2003 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. EÚ L 122, 16.5.2003, s. 1. [3] Ú. v. ES L 194, 31.7.2000, s. 45. [4] Ú. v. EÚ L 90, 8.4.2003, s. 4. --------------------------------------------------
Úradný vestník L 028 , 31/01/2004 S. 0010 - 0010



Nariadenie Komisie (ES) č. 177/2004 z 30. januára 2004, ktorým sa stanovuje pomoc na paradajky určené na spracovanie podľa nariadenia Rady (ES) č. 2201/96 na hospodársky rok 2004/2005 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhov s výrobkami zo spracovaného ovocia a zeleniny [1], najmä na jeho článok 6 ods. 1, keďže: (1) Článok 3 ods. 3 nariadenia Komisie (ES) č. 1535/2003 z 29. augusta 2003, ktorým sa ustanovujú podrobné pravidlá uplatňovania nariadenia Rady (ES) č. 2201/96 pokiaľ ide o program pomoci na výrobky z ovocia a zeleniny [2], stanovuje, že Komisia po overení dodržania prahových hodnôt stanovených v prílohe III k nariadeniu (ES) č. 2201/96 uverejní výšku pomoci na paradajky. (2) Podľa článku 5 ods. 2 nariadenia (ES) č. 2201/96 sa vypočíta prekročenie prahovej hodnoty spracovania jej porovnaním s priemerným množstvom spracovaným s poskytnutou pomocou počas troch hospodárskych rokov predchádzajúcich hospodárskemu roku, na ktorý sa pomoc stanovuje. (3) Priemerné množstvo paradajok dodaných na spracovanie podľa údajov členských štátov v rokoch 2001/2002, 2002/2003 a 2003/2004 prekročí prahovú hodnotu spoločenstva o 196004 t. Pomoc stanovená na hospodársky rok 2004/2005 podľa článku 4 ods. 2 nariadenia (ES) č. 2201/96 sa preto primerane skráti. (4) Opatrenia stanovené v tomto nariadení sú v súlade so stanoviskom Riadiaceho výboru pre výrobky z ovocia a zeleniny, PRIJALA TOTO NARIADENIE: Článok 1 Na hospodársky rok 2004/2005 sa pomoc na paradajky podľa nariadenia (ES) č. 2201/96 stanovuje takto: - 34,50 EUR na tonu v Grécku, Francúzsku, Taliansku a Portugalsku; - EUR 34,50 na tonu v Španielsku, na paradajky určené na výrobu šúpaných paradajok, celých; - EUR 29,36 na tonu v Španielsku, na paradajky určené na výrobu iných než šúpaných paradajok, celých. Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. januára 2004 Za Komisiu Franz Fischler člen Komisie [1] Ú. v. ES L 297, 21.11.1996, s. 29. Nariadenie naposledy zmenené a doplnené nariadením Komisie (ES) č. 453/2002 (Ú. v. ES L 72, 14.3.2002, s. 9). [2] Ú. v. ES L 218, 30.8.2003, s. 14. --------------------------------------------------
Úradný vestník L 060 , 27/02/2004 S. 0014 - 0014



Nariadenie Komisie (ES) č. 334/2004 z 26. februára 2004, ktorým sa na rok 2004 ustanovuje výnimka z nariadenia (ES) č. 1458/2003 o otvorení a stanovení správy colnej kvóty v sektore bravčového mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom, [1] najmä na jeho články 8 ods. 2 a 11 ods. 1 a na druhý odsek jeho článku 22, so zreteľom na nariadenie Rady (ES) č. 1095/96 z 18. júna 1996 o vykonávaní koncesií stanovených v zozname CXL vypracovanom bezprostredne po záveroch rokovaní podľa článku XXIV.6 GATT, [2] najmä na jeho článok 1, keďže: (1) pristúpenie Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska k Európskej únii 1. mája 2004 by malo týmto krajinám umožniť využívať colné kvóty pre bravčové mäso stanovené v nariadení Komisie (ES) č. 1458/2003 [3] za spravodlivých podmienok porovnaných s podmienkami uplatniteľnými na existujúce členské štáty. Hospodárskym subjektom v týchto krajinách sa musí preto umožniť, aby mali od pristúpenia plne účasť na týchto kvótach; (2) s cieľom nenarušiť trh pred 1. májom 2004 a po 1. máji 2004 sa časový harmonogram pre tranže stanovené na rok 2004 musí zmeniť a alokácia množstiev upraviť, avšak bez zmeny celkových množstiev stanovených v medzinárodných dohodách uzatvorených podľa článkov XXIII a XXIV.6 GATT. Termín na predloženie žiadostí by sa taktiež mal zmeniť; (3) na rok 2004 je preto potrebné stanoviť zmeny, doplnky a úpravy opatrení ustanovených v článkoch 3 a 5 ods. 1 nariadenia (ES) č. 1458/2003; (4) opatrenia stanovené v tomto nariadení sú v súlade so stanoviskom Riadiaceho výboru pre bravčové mäso, PRIJALA TOTO NARIADENIE: Článok 1 1. Odlišne od článku 3 nariadenia (ES) č. 1458/2003 sa na obdobie od 1. apríla do 30. júna 2004 distribuujú kvóty takto: a) 8 % počas obdobia od 1. do 30. apríla 2004; b) 17 % počas obdobia od 1. mája do 30. júna 2004. 2. Odlišne od článku 5 ods. 1 nariadenia (ES) č. 1458/2003 sa na obdobie od 1. mája do 30. júna 2004 predkladajú žiadosti o licenciu počas prvých siedmych dní v máji. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Uplatňuje sa od 1. apríla do 30. júna 2004. Toto nariadenie je záväzné v celom rosahu a je priamo uplatniteľné vo všetkých členských štátoch. V Bruseli 26. februára 2004 Za Komisiu Franz Fischler člen Komisie [1] Ú. v. ES L 282, 1.11.1975, s. 1. Nariadenie naposledy zmenené a doplnené nariadením (ES) č. 1365/2000 (Ú. v. ES L 156, 29.6.2000, s. 5). [2] Ú. v. ES L 146, 20.6.1996, s. 1. [3] Ú. v. EÚ L 208, 19.8.2003, s. 3. --------------------------------------------------
Úradný vestník L 072 , 11/03/2004 S. 0052 - 0053



Nariadenie Komisie (ES) 443/2004 z 10. marca 2004, ktorým sa stanovujú dodávateľské záväzky na trstinový cukor, ktorý sa má dovážať podľa protokolu AKT a dohody s Indiou na dodávateľské obdobie 2003/2004 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) 1260/2001 z 19. júna 2001 o spoločnej organizácii trhov v sektore cukru [1], so zreteľom na nariadenie Komisie (ES) 1159/2003 z 30. júna 2003, ktoré ustanovuje podrobná pravidlá uplatňovania dovozu trstinového cukru podľa určitých tarifných kvót preferenčných dohôd na obchodné roky 2003/2004, 2004/2005 a 2005/2006 a ktoré mení a dopĺňa nariadenia (ES) 1464/95 a (ES) 779/96 [2], najmä na jeho článok 9 ods. 1, keďže: (1) článok 9 nariadenia (ES) 1159/2003 ustanovuje podrobné pravidlá na stanovenie dodávateľských záväzkov nulového cla v súvislosti s výrobkami spadajúcimi pod kód KN 1701, vyjadrených v ekvivalente bieleho cukru, na dovozy s pôvodom v krajinách, ktoré sú signatármi protokolu AKP, a v Indii; (2) uplatňovanie článkov 3 a 7 protokolu AKP, článkov 3 a 7 dohody s Indiou a článkov 11 a 12 nariadenia (ES) 1159/2003 vyústilo do ustanovenia dodávateľských záväzkov Komisiou na rok 2003/2004, počítajúc najmä pri každej krajine s rozdielom medzi výškou takýchto dodávateľských záväzkov a skutočne dovezeným množstvom počas minulých období dodania, PRIJALA TOTO NARIADENIE: Článok 1 Dodávateľské záväzky na dovozy s pôvodom v krajinách, ktoré sú signatármi protokolu AKP, a v Indii v súvislosti s výrobkami spadajúcimi pod kód KN 1701, vyjadrené v ekvivalente bieleho cukru na obdobie dodania 2003/2004, sú pre každú danú krajinu týmto stanovené tak, ako je uvedené v prílohe. Článok 2 Toto nariadenie nadobúda účinnosť deň po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné pre všetky členské štáty. V Bruseli 10. marca 2004 Za Komisiu Franz Fischler člen Komisie [1] Ú. v. ES L 178, 30.6.2001, s. 1. Nariadenie naposledy zmenené a doplnené nariadením Komisie (ES) 39/2004 (Ú. v. EÚ L 6, 10. 1. 2004, s. 16). [2] Ú. v. EÚ L 162, 1.7.2003, s. 25. -------------------------------------------------- PRÍLOHA Množstvá dodávateľských záväzkov na dovozy preferenčného cukru s pôvodom v krajinách, ktoré sú signatármi protokolu AKP, a v Indii na dodávateľské obdobie 2003/2004, vyjadrené v tonách ekvivalentu bieleho cukru, sú: Signatárne krajiny protokołu AKP a India | Dodávateľské záväzky na rok 2003/2004 | Barbados | 50641,21 | Belize | 38977,79 | Kongo | 10186,10 | Fidži | 161123,25 | Guajana | 153799,11 | India | 10000,00 | Pobrežie slonoviny | 10186,10 | Jamajka | 118695,13 | Keňa | 0,00 | Madagaskar | 18815,50 | Malawi | 20564,84 | Maurícius | 484278,72 | Saint Christopher a Nevis | 8804,51 | Surinam | 0,00 | Svazijsko | 111298,16 | Tanzánia | 10189,35 | Trynidad a Tobago | 42054,47 | Uganda | 0,00 | Zambia | 0,00 | Zimbabwe | 29799,89 | Celkovo | 1279414,12 | --------------------------------------------------
(3)

Prípadná redukcia pestovania ovsa vo Fínsku a vo Švédsku by sa vykonala v prospech iných obilnín využívajúcich režim intervencií, najmä jačmeňa. Pre situáciu jačmeňa je charakteristická nadprodukcia tak v oboch krajinách, ako aj v celom spoločenstve. Zámena pestovania ovsa za pestovanie jačmeňa by teda mohla len ďalej zhoršiť túto situáciu z hľadiska prebytku. Preto je vhodné zabezpečiť, aby sa ovos mohol naďalej vyvážať do tretích krajín.
1.

Pod nadpis „Fyzické osoby” sa dopĺňajú nasledovné záznamy: a) Hacene Allane (alias (a) Hassan the Old, (b) Al Sheikh Abdelhay, (c) Boulahia, (d) Abu al-Foutouh, (e) Cheib Ahcéne). Dátum narodenia: 17. január 1941. Miesto narodenia: El Ménéa, Alžírsko. Národnosť: pravdepodobne alžírska. b) Kamel Djermane (alias (a) Bilal, (b) Adel, (c) Fodhil). Dátum narodenia: 1965. Miesto narodenia: Oum el Bouaghi, Alžírsko. Národnosť: pravdepodobne alžírska. c) Dhou El-Aich (alias Abdel Hak). Dátum narodenia: 5. august 1964. Miesto narodenia: Debila, Alžírsko. Národnosť: pravdepodobne alžírska. d) Ahmad Zerfaoui (alias (a) Abdullah, (b) Abdalla, (c) Smail, (d) Abu Khaoula, (e) Abu Cholder, (f) Nuhr). Dátum narodenia: 15. júl 1963. Miesto narodenia: Chrea, Alžírsko. Národnosť: pravdepodobne alžírska.
(2)

so zreteľom na potenciálny dopad pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska do spoločenstva 1. mája 2004, na trh mlieka v spoločenstve a so zreteľom k potrebe monitorovania vývoja v spoločenstve a na svetovom trhu, nariadenie Komisie (ES) č. 606/2004 (3) ustanovuje, že derogáciou z nariadenia (ES) č. 174/1999, obdobie platnosti vývozných licencií pre mliečne výrobky, pre žiadosti, ktoré boli predložené po 15. apríli 2004, ich platnosť bude končiť 30. júna 2004 ktorej,
(3)

Výnimka z nariadenia (ES) č. 2316/1999, ktorá by umožnila postihnutým členským štátom využiť pôdu určenú na pestovanie plodín na ornej pôde a vyňatú z obrábania na účely kŕmenia zvierat, by mohla znížiť riziká súvisiace so zásobovaním v nasledujúcom hospodárskom roku. Akékoľvek lukratívne využitie takejto pôdy by sa však malo účinne vylúčiť.
(3)

Podľa článku 35 ods. 2 nariadenia (ES) č. 2200/96 sa má dohliadnuť na to, aby sa nenarušili obchodné toky, predtým zavedené prostredníctvom režimu náhrad. Z toho dôvodu, ako aj z dôvodu sezónneho zamerania vývozu ovocia a zeleniny je potrebné na základe nomenklatúry poľnohospodárskych produktov pre vývozné náhrady, ktorú zaviedlo nariadenie Komisie (EHS) č. 3846/87 (3), stanoviť pre každý produkt predbežné množstvá. Tieto množstvá je potrebné prerozdeliť so zreteľom na to, ako príslušné produkty podliehajú skaze.
(3)

Tento výpočet musí brať do úvahy aj obsah výrobkov z obilnín. Pre zjednodušenie, náhrada sa má vyplácať vo dvoch kategóriách „výrobkov z obilnín“, na jednej strane je to kukurica, najbežnejšie používaná obilnina na výrobu vyvážaných kŕmnych zmesí, a výrobky z kukurice, na druhej strane sú „ostatné obilniny“, to sú voliteľné výrobky z obilnín iných ako kukurica a výrobky z kukurice. Náhrada sa poskytuje za množstvo obilninového produktu obsiahnutého v kŕmnych zmesiach pre zvieratá.
Úradný vestník L 161 , 30/04/2004 S. 0044 - 0047



Nariadenie Rady (ES) č. 863/2004 z 29. apríla 2004, ktorým sa upravuje nariadenie (ES) Európskeho parlamentu a Rady č. 2327/2003 v oblasti dopravy z dôvodov pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska RADA EURÓPSKEJ ÚNIE, so zreteľom na zmluvu o založení Európskeho spoločenstva, so zreteľom na zmluvu o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Malty, Poľskej republiky, Slovinskej republiky a Slovenskej republiky k Európskej únii [1], (ďalej len "zmluva o pristúpení"), najmä na jej článok 2 ods. 3, so zreteľom na akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Malty, Poľskej republiky, Slovinskej republiky a Slovenskej republiky a o úpravách zmlúv, na ktorých je Európska únia založená [2] (ďalej len "akt o pristúpení"), najmä na jeho článok 57 ods. 1, so zreteľom na návrh Komisie, keďže: (1) u niektorých aktov, ktoré zostávajú platné po 1. máji 2004 a vyžadujú si určité úpravy z dôvodov pristúpenia, neboli v akte o pristúpení zabezpečené úpravy alebo boli zabezpečené, no sú nevyhnutné ďalšie úpravy. Všetky tieto úpravy musia byť prijaté pred pristúpením, aby od pristúpenia nadobudli účinnosť; (2) podľa článku 57 ods. 2 aktu o pristúpení má také úpravy prijať Rada vo všetkých prípadoch, keď Rada samotná alebo spoločne s Európskym parlamentom prijali pôvodný akt; (3) nariadenie (ES) č. 2327/2003 Európskeho parlamentu a Rady z 22. decembra 2003, ktorým sa zriaďuje prechodný bodový systém na ťažké nákladné vozidlá prechádzajúce tranzitom cez Rakúsko na rok 2004 v rámci udržateľnej dopravnej politiky [3], by sa preto malo príslušne zmeniť a doplniť, PRIJALA TOTO NARIADENIE: Článok 1 V nariadení (ES) č. 2327/2003 sa dopĺňa táto príloha: " Príloha III Počet bodov pridelených novým členským štátom Počet bodov pridelených novým členským štátom | Členský štát | Základné pridelenie na 12 mesiacov roku 2004 | Podiel v roku 2004 | 2005 | 2006 | Česká republika | 486 874 | 324 599 | 462 531 | 439 404 | Cyprus | 3 040 | 2 027 | 2 888 | 2 744 | Estónsko | 16 805 | 11 204 | 15 965 | 15 167 | Litva | 42 037 | 28 026 | 39 935 | 37 939 | Lotyšsko | 21 669 | 14 447 | 20 586 | 19 556 | Maďarsko | 730 208 | 486 830 | 693 698 | 659 013 | Malta | 14 592 | 9 728 | 13 862 | 13 169 | Poľsko | 332 479 | 221 664 | 315 855 | 300 062 | Slovensko | 144 248 | 96 170 | 137 036 | 130 184 | Slovinsko | 356 448 | 237 644 | 338 626 | 321 694 | CELKOM EUR 10 | 2 148 400 | 1 432 338 | 2 040 980 | 1 938 931 | " [1] Ú. v. EÚ L 236, 23.9.2003, s. 17. [2] Ú. v. EÚ L 236, 23.9.2003, s. 33. [3] Ú. v. EÚ L 345, 31.12.2003, s. 30. --------------------------------------------------
(4)

Spočiatku sa predpokladalo, že táto výnimka by mala platiť na jeden rok od vstupu dohody do platnosti, ale že túto situáciu bude treba prehodnotiť, ak do tohto termínu nebudú zrušené obmedzenia na dovoz uvalené určitými členskými štátmi EÚ na Švajčiarsko.
(18)

Zistilo sa, že žiadateľ previedol všetky úvery DEPB na svoju príbuznú spoločnosť Viraj Alloys Ltd. Ten istý postup dodržali aj tri iné príbuzné indické spoločnosti žiadateľa, t.j. Viraj Forgings Ltd, Viraj Impoexpo Ltd a Viraj Profiles Ltd. Vyšetrovanie potvrdilo, že Viraj Alloys Ltd je dodávateľom surovín uvedených spoločností a použil ich prevedené úvery DEPB na realizáciu bezcolných dovozov. Okrem toho sa zistilo, že vývozy predmetného produktu boli realizované prostredníctvom niekoľkých príbuzných spoločností. Berúc do úvahy, že majitelia žiadateľa kontrolujú všetky tieto príbuzné spoločnosti prostredníctvom extenzívneho systému držby akcií, a že dané príbuzné spoločnosti sa angažujú v určitých aspektoch výroby a distribúcie predmetného produktu, malo sa za to, že bude vhodné považovať všetky tieto spoločnosti za jediného príjemcu výhody. Preto dotačná čiastka v rámci schémy DEPB bola založená na výške celkového úveru v licenciách udelených žiadateľovi a jeho príbuzným spoločnostiam. Vzhľadom na to, že dotácia nebola poskytnutá odvolaním sa na vyvážané množstvá, dotačná čiastka sa prerozdelila na celkový obrat vývozu žiadateľa a jeho príbuzných spoločností v súlade s ustanoveniami článku 7(2) základného nariadenia. Na záver, spoločnosť VSL Wires Limited získala výhodu z tejto schémy počas obdobia revízneho vyšetrovania a získala dotácie vo výške 12,7 %.
(3)

V prípade určitých mliečnych výrobkov vyvážaných vo forme tovarov, na ktoré sa nevzťahuje príloha I k zmluve, však existuje nebezpečenstvo, že ak budú vysoké sadzby náhrad stanovené v predstihu, môže to ohroziť záväzky prijaté v súvislosti s týmito náhradami. Aby sa takémuto nebezpečenstvu predišlo, je potrebné prijať príslušné preventívne opatrenia, ktoré by však na druhej strane nemali zabrániť uzatváraniu dlhodobých zmlúv. K naplneniu oboch týchto zámerov by malo prispieť stanovenie osobitných sadzieb náhrad s cieľom v predstihu stanoviť náhrady pre tieto výrobky.
1.

Pod nadpis „Právnické osoby, skupiny a subjekty“ sa dopĺňa nasledujúci záznam: a) Al-Haramain Foundation (Union of the Comoros). Adresa: B/P: 1652 Moroni, Union of the Comoros. b) Al-Haramain Foundation (United States of America). Adresa: a) 1257 Siskiyou Blvd., Ashland, OR 97520, USA, b) 3800 Highway 99 S, Ashland, OR 97520, USA, c) 2151 E Division St., Springfield, MO 65803, USA.
Poradové číslo Kódy KN Pomenovanie tovaru Obdobie uplatňovania Aktivačná úroveň (v tonách)

78.0015 ex 0702 00 00 Paradajky — od 1. októbra do 31. mája 596 477

78.0020 — od 1. júna do 30. septembra 552 167

78.0065 ex 0707 00 05 Uhorky — od 1. mája do 31. októbra 39 640

78.0075 — od 1. novembra do 30. apríla 30 932

78.0085 ex 0709 10 00 Artičoky — od 1. novembra do 30. júna 2 071

78.0100 0709 90 70 Tekvice — od 1. januára do 31. decembra 18 056

78.0110 ex 0805 10 10 ex 0805 10 30 ex 0805 10 50 Pomaranče — od 1. decembra do 31. mája 620 166

78.0120 ex 0805 20 10 Klementínky — od 1. novembra do konca februára 88 174

78.0130 ex 0805 20 30 ex 0805 20 50 ex 0805 20 70 ex 0805 20 90 Mandarínky (vrátane tangerínok a satsuma); wilking a obdobné citrusové hybridy — od 1. novembra do konca februára 94 302

78.0155 ex 0805 50 10 Citróny — od 1. júna do 31. decembra 342 761

78.0160 — od 1. januára do 31. mája 12 938

78.0170 ex 0806 10 10 Stolové hrozno — od 21. júla do 20. novembra 227 815

78.0175 ex 0808 10 20 ex 0808 10 50 ex 0808 10 90 Jablká — od 1. januára do 31. augusta 730 623

78.0180 — od 1. septembra do 31. decembra 32 246

78.0220 ex 0808 20 50 Hrušky — od 1. januára do 30. apríla 257 158

78.0235 — od 1. júla do 31. decembra 27 497

78.0250 ex 0809 10 00 Marhule — od 1. júna do 31. júla 4 123

78.0265 ex 0809 20 95 Čerešne, s výnimkou višní — od 21. mája do 10. augusta 32 863

78.0270 ex 0809 30 Broskyne, vrátane nektarínok — od 11. júna do 30. septembra 6 808